
R E F E R A T  DE  A P R O B A R E
privind aprobarea Proiectului „Siguranță, sănătate și responsabilitate în școala noastră“ - cod SMIS 148515, precum și a valorii actualizată a acestuia




Prin Contractul de finanțare nr. 1589/28.06.2022 a fost aprobat Proiectul „Siguranță, sănătate și responsabilitate în școala noastră”, finanțat prin Programul Operațional Infrastructură Mare, Axa Prioritară 10 - Protejarea sănătății populației în contextul crizei sanitare cauzate de COVID-19, creșterea eficienței energetice și utilizarea surselor regenerabile de energie, cu finanțare din REACT-EU, Operațiunea - Sprijinirea ameliorării efectelor provocate de criza în contextul pandemiei de COVID - 19 și al consecințelor sale sociale, proiect depus de către Școala Gimnazială ”Mircea Sântimbreanu” Brad.
Valoarea actualizată a acestui proiect este de 446.533,24 lei, echivalentă cu 100% din valoarea totală eligibilă aprobată.
Prin adresa Direcției Generale Programe Europene și Infrastructură Mare nr. 31241/18.03.2022 se precizează obligativitatea transmiterii, împreună cu prima cerere de plată/rambursare sau prefinanțare,  a Hotărârii Consiliului Local al Municipiului Brad de aprobare a acestui proiect. 
Drept urmare prin adresa nr. 2069/09.08.2022, înregistrată la Primăria Municipiului Brad sub nr. 44028/2022,  Școala Gimnazială „Mircea Sântimbreanu” Brad a  solicitat  adoptarea unei hotărâri de consiliu în acest sens.
În contextul celor de mai sus am inițiat prezentul proiect de hotărâre prin care am propus aprobarea  Proiectului „Siguranță, sănătate și responsabilitate în școala noastră“ - cod SMIS 148515, precum și a valorii actualizată a acestuia și-l supun spre dezbatere plenului Consiliului Local al Municipiului Brad în forma prezentată.
	Invoc în susţinerea prezentului proiect de hotărâre prevederile H.C.L. nr. 19/2022 privind aprobarea bugetului local al Municipiului Brad pe anul 2022, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordonanței de Urgență a Guvernului nr. 93/2016 pentru aprobarea Normelor metodologice de aplicare a prevederilor Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, ale Ordonanței de Urgență a Guvernului nr. 144/2020 privind unele măsuri pentru alocarea de fonduri externe nerambursabile necesare desfășurării în condiții de prevenție a activităților didactice aferente anului școlar 2021-2022 în contextul riscului de infecție cu Coronavirus SARS - CoV-2, ale art. 129 alin. 2 lit. b, lit. d,  alin. 4 lit. d, alin. 7 lit. e, lit. k și alin. 14 din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

